Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 558/14/5506	Martin, 17.6.2015
EEČ : 2-40-116-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
Obvinený XXXXX, nar. XXXXX uzavrel dňa 05.05.2015 pred probačným a mediačným úradníkom Okresného súdu XXXXX zmier s poškodeným XXXXX,  nar. XXXXX, obvinený vyhlásil, že spáchal skutok, pre ktorý je stíhaný a na účet Okresnej prokuratúry XXXXX zložil peňažnú sumu vo výške 100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou ORP-1350/OV-MT-2014.
                         Dňa 30.10.2014 v čase okolo 01.00 hod. v Martine na chodníku pri mäsiarstve, ktoré sa nachádza v budove XXXXX Strojár v časti od križovatky ulice Záborského s ul. M. R. Štefánika na mieste verejnosti prístupnom úmyselne fyzicky napadol XXXXX, nar. XXXXX, a to tak, že po tom, ako tento v sprievode XXXXX prišiel na uvedené miesto, po slovnej výmene udrel XXXXX pravou rukou do ľavej časti tváre, pričom tento po rane spadol na zem na chrbát a ostal tam ležať v bezvedomí, čím XXXXX, nar. XXXXX bytom XXXXX, XXXXX spôsobil commotio cerebri, fraktúru jarmovej kosti a hornej čeľuste v ľavej časti tváre, periokuiárny hematóm vľavo, traumatické poškodenie zubu 23- infrakcia korunky v smere dlhej osi, fraktúru skloviny na hrote zuba 33, fraktúru skloviny meyiobukálneho hrbčeka zuba 27 s dobou liečenia podľa znaleckého posudku 4 až 5 týždňov.

Odôvodnenie: 

Uznesením povereného príslušníka Obvodného oddelenia PZ Martin - východ ČVS:ORP-1350/OV-MT-2014  dňa 25.11.2014 bolo podľa § 199 ods. 1 Tr. por. začaté trestné stíhanie a dňa 13.02.2014 postupom podľa § 206 ods. 1 Tr. por. bolo vznesené obvinenie XXXXX , nar. XXXXX pre prečin ublíženia na zdraví podľa § 156 ods. 1 Tr. zák. a prečin výtržníctva podľa § 364 ods. 1 písm. a/ Tr. zák.  na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený a poškodený uzavreli dňa 05.05.2015 pred probačným a mediačným úradníkom na Okresnom súde  Martin dohodu o zmieri, v rámci ktorej obvinený vyhlásil, že spáchal skutok, pre ktorý je stíhaný, zaplatil časť spôsobenej škody vo výške 1200,-€, vo zvyšnej časti škody poškodený považuje za dostačujúce opatrenie obvineného na náhradu škody vo forme dohody - uznania dlhu, dohody o splátkach a vyhlásenia ručiteľa zo dňa 21.04.2015,podpísanej v kancelárii probačného a mediačného úradníka OS Martin.
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry Martin peňažnú sumu vo výške 100,- € určenú na všeobecne prospešné účely, pričom  celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na i jeho osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Tavelová
prokurátorka